ངའི་ཨ་ཅག་འདས་རྐྱེན་དངོས་གནས་ག་རེ་ཡིན་པ་ངས་ད་ལྟའི་བར་དུ་ཤེས་མ་བྱུང་ལ།ཕྱིན་ཆད་ཀྱང་ཤེས་ཐུབ་རྒྱུ་མ་རེད།སྤྱི་ལོ་༡༩༨༧ལོའི་དཔྱིད་ཀའི་ཉིན་ཞིག།ང་རང་ཡུལ་ལ་ཨ་ཕར་བལྟ་རུ་སོང་།ང་རང་འགུལ་གྱིས་འགྲོ་གི་ཡིན་ཞེས་བཤད་པའམ།ཡང་ན་དགེ་རྒན་གྱིས་བཏང་བ་གང་ཡིན་མི་དྲན།གང་ལྟར།ང་རང་ཁྱིམ་ལ་སླེབས་དུས་ཉིན་གུང་ཡོལ་ཙམ་རེད།ཁྱིམ་ན་ཨ་ཕ་ཚ་ཐབ་སྟེང་ན་བསྡད་འདུག་ལ།ཨ་ཕ་དང་མཉམ་དུ་ཨ་ཁུ་དབང་ཆེན་འདུག།ཨ་ཁུ་དབང་ཆེན་གྱིས་ང་ལ་ལྟ་བཞིན་འཛུམ་དང་བཅས་ཏེ།ཁྱོའི་ཨ་ཕས་ངའི་ཁ་ལ་ཉན་རྒྱུ་མ་རེད།སྒོར་མོ་སྟོང་གཅིག་དགོས་ཀྱི་ཡོད་པ་རེད།ཟེར།སྐད་ཆ་བཤད་སྟངས་དང་གདོང་གི་རྣམ་འགྱུར་ལས་ཁོང་ཡིད་མ་རངས་པའི་རྣམ་པ་གསལ་བོ་མངོན་འདུག་ལ།འཁང་ར་བྱེན་ཀྱིན་ལོག་ཕེབས་སོང་།